钦定古今图书集成/明伦汇编/氏族典/第268卷 > 王猎
## 钦定古今图书集成/明伦汇编/氏族典/第268卷 > 王猎

按《宋史王猎传》，“猎字得之，长垣人，屡应进士不第。庆
历用兵，诏求遗逸，范仲淹荐之，得出身，为永兴、蓝田
主簿，徙林虑令。县依山，俗以蒐田为生，不知学。猎立
孔子庙，择秀民诲之。入为吴王潭王宫教授。凡在京
藩十二年，宗室无高卑少长，各得其欢。英宗在邸，尊
礼之。及即位，拜天章阁待制兼侍讲。方议濮王称以”
问猎，猎不可。帝曰：“王待侍讲厚，亦持此说邪？”对曰：“臣
荷皇恩厚，不敢以非礼名号加于王，所以报王也。”帝
大悟，自是不复议。神宗立，进龙图阁直学士，自工部
郎中为本曹侍郎致仕，后八年卒。